Senovinės dzūkų bitininkystės muziejus

Senovinės dzūkų bitininkystės muziejus – bitininkystės muziejus, esantis Varėnos rajone, Dzūkijos nacionaliniame parke, Musteikos kaime (Miškinių gale). Įsteigtas 2006 m.

Muziejuje eksponuojami tradiciniai dzūkiški aviliai – kelminiai, dreviniai, aviliai-spiečių gaudyklės (vobikai), taip pat medžiuose įrengtos drevės. Bityne galima pamatyti, kaip kelminiuose aviliuose prižiūrimos bitės, kaip tvarkomas medus ir vaškas.Drevinės bitininkystės ekspozicija – Musteikos kaime  Muziejuje esančiame namelyje eksponuojami bitininko reikmenys (geinys, rūklys, peikena ir kt.). Bitininkystės muziejuje kiekvieną vasarą vyksta pynimo savaitė, kurios metu mokoma tradicinių dzūkiškų amatų (krepšių pynimas, sodų nėrimas, deguto gamyba ir kt.), rengiamos išvykos po apylinkes.

Muziejų prižiūri Musteikos bitininkas, amatininkas Romas Norkūnas.Paskutiniai Europos drevininkai, Valstiečių laikraštis, 2018 m. vasario 14 d.

Už 5 km nuo muziejaus, giliai Gudų girioje (netoli Čepkelių raisto) įrengtas drevinės bitininkystės pažintinis takas. Jame galima pamatyti natūralioje aplinkoje (pelkėtame miške) įrengtas dreves ir drevinius avilius su bitėmis. Ilgis – 3,3 km.Drevinė bitininkystė 

 Taip pat skaitykite 
 Drevinė bitininkystė

 Šaltiniai 

Kategorija:Dzūkijos nacionalinis parkas
Kategorija:Lietuvos muziejai po atviru dangumi
Kategorija:Bitininkystė Lietuvoje